# Psammphiletria

Psammphiletria és un gènere de peixos pertanyent a la família dels amfílids i a l'ordre dels siluriformes.

## Etimologia

Psammphiletria prové dels mots grecs psammo (sorra) i philetria (amant de).

## Descripció

Presenten un lòbul nasal molsut i prominent. 4-5 radis branquiòstegs. Radis de les aletes pectorals i dorsal esvelts i flexibles. Aleta adiposa triangular, moderadament allargada i amb el seu origen al voltant de la base del tercer radi de l'aleta anal. 3-4 parells de costelles. Origen de les aletes pelvianes per sota de les vèrtebres 10-11. Lòbul inferior de l'aleta caudal clarament perllongat. Entre 33 i 36 vèrtebres. Cap i cos, en general, blanc, translúcid, però no transparent. Presenten una filera gairebé contínua de taques marrons a la superfície dorsal del cos. Cap, aletes i flancs sense marques, llevat d'una taca peduncular en forma de diamant i d'algunes altres més petites just abans d'aquella. S'assemblen superficialment als alevins d'Amphilius, però aquest darrer no té lòbul nasal, presenta 6-8 radis branquiòstegs i 10 o més parells de costelles, i el lòbul inferior de l'aleta caudal no és perllongat.

## Hàbitat i distribució geogràfica

Són peixos d'aigua dolça, demersals i de clima tropical, els quals viuen a Àfrica: el llac Pool Malebo a la República Democràtica del Congo i el riu Ubangui (conca del riu Congo a la República Centreafricana).

## Cladograma

| Leptoglaninae | Psammphiletria (Roberts, 2003) Psammphiletria delicata (Roberts, 2003) Psammphiletria nasuta (Roberts, 2003) Dolichamphilius Leptoglanis Tetracamphilius Zaireichthys |

## Estat de conservació

Ambdues espècies apareixen a la Llista Vermella de la UICN a causa dels problemes generats per la urbanització del llac Malebo Pool, l'abocament d'aigües residuals, les extraccions mineres de diamants i or a la conca del riu Ubangui, la desforestació, les pràctiques agrícoles, la contaminació emesa per la ciutat de Bangui, el trànsit de vaixells, la pesca (fins i tot, amb verí) amb destinació al consum humà i la toxicitat del plom contingut als olis dels cotxes. Tot i que encara hi són en gran nombre, la mida general de totes dues espècies és cada vegada més petita.

## Referències

* ↑ The Taxonomicon (anglès)
* ↑ Encyclopedia of Life (anglès)
* 1 2 3 4 5 6 7 8 9 Roberts, T. R., 2003. Systematics and osteology of Leptoglaninae, a new subfamily of the African catfish family Amphiliidae, with descriptions of three new genera and six new species. Proceedings of the California Academy of Sciences, vol. 54 (núm. 5): 81-132. Pàg. 102.
* ↑ Species in Malebo Pool - FishBase (anglès)
* ↑ List of Freshwater Fishes reported from Congo (Democratic Republic of the) - FishBase (anglès)
* ↑ Species in Ubangui River - FishBase (anglès)
* ↑ List of Freshwater Fishes reported from Central African Republic - FishBase (anglès)
* ↑ Seegers, L., 2008. The catfishes of Africa: A handbook for identification and maintenance. Aqualog Verlag A.C.S. GmbH, Alemanya. 604 p. Pàg. 171.
* ↑ Catalogue of Life (anglès)
* ↑ FishBase (anglès)
* 1 2 UICN (anglès)

## Bibliografia

* Ferraris, C. J., Jr., 2007. Checklist of catfishes, recent and fossil (Osteichthyes: Siluriformes), and catalogue of siluriform primary types. Zootaxa, núm. 1418: 1-628.